У каснијем животу, Шариф је углавном живео у Каиру са својом породицом. Поред сина, имао је и два праунучета: Омара (рођен 1983. у Монтреалу, Канада) и Карима. Омар Шариф млађи је такође глумац. У последње време постао је највише познат по разиграној „тучњави” на позорници при додели 83. Академијине награде (Оскара), и то са глумцем Кирком Дагласом који је презентовао награду за најбољу глумицу у пратећој улози те вечери. Шариф мл. је узбуркао јавност и када су се појавиле гласине о томе да је и геј и „полујевреј”, и то нетом после Египатске револуције 2011.; причало се да се боји за своју сигурност после победе исламистичких партија на парламентарним изборима.